Nagyon készültünk idén is az 14-ik Mária kupára ami a Westregatta sorozat 5-ik állomása volt idén. Eredetileg augusztus 9-n került volna megrendezésre de a többször halasztott Balaton átúszás pont erre a napra került, így egy nappal később rendeztük meg a versenyt, mivel a hajók egy része a Balatonátúszás biztosításában is részt vett. Az összes program átszervezését szerencsésen megoldottuk és a résztvevők is rekord létszámmal képviseltették magukat. Nagy örömünkre a jelenlegi egytestű Kékszalag rekorder a Szamuráj Jack is részt vett az eseményen, de számos kikötőből érkeztek a versenyzők és a helyi sporttársak is nagy létszámban álltak a rajtvonalhoz. 

A versenyt megelőző nap a Balatonátúszás biztosításáról érkező hajósokat és természetesen a többieket is a hagyományos zsíroskenyér várta, de 6 óra köról már Varga Gyuri lábszárpörköltjét kóstolták a vendégek. Este Attila és Rita élőzenével szórakoztatta a csapatot. Ismét  hangulatban töltöttünk néhány órát beszélgetések, tánc, kulináris élvezetek. Sok felajánlás volt étel és ital területén is amit ezúton is köszönünk!

Reggel 9-kor megtartottuk a kormányosi értekezletet, ahol a korábbi nagyobb pálya helyett a várható szélviszonyok miatt egy kisebb pályát határoztunk meg, pályarövidítési lehetőséggel. Utólag ez nagyon jó döntésnek sikerült, mert a kis szél ellenére élvezetes verseny kerekedett, a gyorsabb hajók egy teljes kört mentek kiélezett csatában a lassabbak pedig a rövidebb pályát befutva kerültek értékelésre. A verseny kezdetén egy gyenge Északi széllel indultak neki a távnak a hajósok a Máriai kikötő előtt elhelyezett rajtterületről Balatonfenyves felé. Ez a szakasz közebe felé 30 perc elteltével inkább ÉNY-ba fordult így előkerültek a bőszeles vitorlák melyek beszínezték a víztükröt. Ekkor a gyorsabb hajók már a Györök felé elhelyezett második bója felé tartottak. A szél percről perce gyengült, de szerencsére végig kitartott a néha éppen csak szellőnek nevezhető légmozgás is.  Yardstick II. és Yardstik III valamint a kishajókat az első bója alapján értékeltük, míg a Yardstick I-et a befutónál. A verseny után a Promenád étterem teraszán vártuk ebéddel a hajósokat és ugynitt tartottuk meg az eredményhirdetést. Számos kategóriában hirdettünk eredmény, és jónéhány különdíjat is kiosztottunk. Oszátlonyként az első 7 befutó bort és pezsgőt kapott, a dobogósok szintén bor pezsgő és emelett kupát kaptak. Az abszolút dobogósok a fenieket kigészítve még a Vemar ajándkcsomgját. Valamint a kategóriák utolsó befutóit dr. Takács Gábor Balatoni Vitorlázók kézikpnyvét kapták. 

Köszönjük a támogatóknak, hogy ilyen színvonalas eseményt tudtunk rendezni, amit a  helyszínen résztvevők is visszaigazoltak, amiért nagyon hálásak vagyunk!

